**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2011 M. LIEPOS 28 D. SPRENDIMO**[**NR. T2-**](http://www.infolex.lt/klaipeda/Default.aspx?Id=3&DocId=129503)**256 „DĖL PERKAMOS VIEŠUOSIUS PIRKIMUS REGLAMENTUOJANČIŲ TEISĖS AKTŲ NUSTATYTA TVARKA DIENOS SOCIALINĖS GLOBOS ASMENIMS SU NEGALIA IR SUNKIA NEGALIA SKYRIMO, TEIKIMO IR APMOKĖJIMO UŽ PASLAUGĄ TVARKOS APRAŠO PATVIRTINIMO“ PAKEITIMO**

2020 m. kovo 12 d. Nr. T1-67

Klaipėda

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 30–32 punktais, Klaipėdos miesto savivaldybės taryba nusprendžia:

1. Pakeisti Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą tvarkos aprašą, patvirtintą Klaipėdos miesto savivaldybės tarybos 2011 m. liepos 28 d. sprendimu [Nr. T2-](http://www.infolex.lt/klaipeda/Default.aspx?Id=3&DocId=129503)256 „Dėl Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą tvarkos aprašo patvirtinimo“:

1.1. pakeisti 3 punktą ir jį išdėstyti taip:

„3. Dienos socialinė globa skiriama asmenims, deklaravusiems gyvenamąją vietą ar įtrauktiems į gyvenamosios vietos nedeklaravusių asmenų apskaitą ir faktiškai gyvenantiems Klaipėdos miesto savivaldybėje, su negalia ir sunkia negalia (toliau – asmuo), kuriems nustatytas dienos socialinės globos poreikis.“;

1.2. pripažinti netekusiais galios 4.4 ir 4.5 papunkčius;

1.3. pakeisti 4.6 papunktį ir jį išdėstyti taip:

„4.6. darbingumo ar neįgalumo lygio pažymą, specialiųjų poreikių nustatymo pažymą (jei nėra duomenų registre);“;

1.4. pakeisti 5 punktą ir jį išdėstyti taip:

„5. Socialinių paslaugų įstaiga raštu kreipiasi į Klaipėdos miesto savivaldybės administracijos Socialinės paramos skyrių (toliau – SPS) dėl duomenų iš valstybės ir žinybų registrų bei valstybės informacinių sistemų apie asmens, kuris prašo dienos socialinės globos, gaunamas išmokas, deklaruotą gyvenamąją vietą, neįgalumo, darbingumo ir specialiųjų poreikių lygio nustatymą.“;

1.5. pakeisti 9 punktą ir jį išdėstyti taip:

„9. Socialinių paslaugų įstaigos socialinis darbuotojas, nustatęs asmens socialinių paslaugų poreikį, vertina asmens (šeimos) finansines galimybes (nustato mokėjimo už paslaugą dydį pinigine išraiška) užpildydamas Klaipėdos miesto savivaldybės administracijos direktoriaus (toliau – Savivaldybės administracijos direktorius) patvirtintą formą. Asmens (šeimos narių), kuriam (-iems) skiriamos socialinės paslaugos, finansinės galimybės vertinamos nustačius asmens (šeimos) socialinių paslaugų poreikį. Asmens (šeimos) finansinės galimybės vertinamos vadovaujantis Lietuvos Respublikos Vyriausybės nutarimu patvirtintu mokėjimo už socialines paslaugas tvarkos aprašu.“;

1.6. pakeisti 11 punktą ir jį išdėstyti taip:

„11. Socialinių paslaugų įstaiga asmens bylą su dokumentais, nurodytais šio tvarkos aprašo 4 (išskyrus 4.3. papunktį), 5, 6, 8 ir 9 punktuose, perduodaSPS. SPS specialistas patikrina asmens byloje esančius dokumentus, užpildo Sprendimo dėl socialinių paslaugų ir specialiosios pagalbos priemonių asmeniui skyrimo formą (patvirtinta Lietuvos Respublikos socialinės apsaugos ir darbo ministro, toliau – Sprendimas) ir perduoda Savivaldybės administracijos direktoriui ar jo įgaliotam asmeniui, kuris per 30 kalendorinių dienų nuo socialinių paslaugų įstaigos socialinio darbuotojo asmens (šeimos) socialinių paslaugų poreikio vertinimo išvadų pateikimo dienos priima Sprendimą dėl dienos socialinės globos asmeniui skyrimo. Sprendimą užregistruoja SPS specialistas, jį įsega į asmens bylą, kurią perduoda socialinių paslaugų įstaigai, teiksiančiai dienos socialinės globos paslaugą, kopiją išsiunčia asmeniui.“;

1.7. pripažinti netekusiu galios 12 punktą;

1.8. pakeisti 16 punktą ir jį išdėstyti taip:

„16. Socialinių paslaugų įstaigoje atsiradus laisvai vietai, socialinių paslaugų įstaigos darbuotojai pagal eilės sąrašą (raštu, telefonu) informuoja asmenį apie jam skiriamą dienos socialinę globą. Jei asmuo, kuriam pagal eilės sąrašą skiriama paslauga, atsisako gauti paslaugą, jis išbraukimas iš sąrašo asmenų, laukiančių paslaugos teikimo, šio tvarkos aprašo 34 punkte numatyta tvarka. Paslaugos teikimą galima atidėti asmens gydymosi metu, pateikus asmeniui gydymą įrodančius dokumentus arba socialiniam darbuotojui surašius aktą pagal asmens pranešimą.“;

1.9. pakeisti 17 punktą ir jį išdėstyti taip:

„17. Asmeniui laikinai išvykus, trumpalaikės socialinės globos (atokvėpio paslaugos) gavimo metu ir pateikus raštišką prašymą ar gydymosi metu ir pateikus gydymą įrodančius dokumentus arba socialiniam darbuotojui surašius aktą pagal asmens pranešimą, dienos socialinė globa laikinai neteikiama. Ši informacija pateikiama SPS. Nesuderinusiam išvykimo ir nelankančiam socialinių paslaugų įstaigos ilgiau nei 1 savaitę asmeniui paslaugos teikimas nutraukiamas šio tvarkos aprašo 34 punkte numatyta tvarka.“;

1.10. pakeisti 21 punktą ir jį išdėstyti taip:

„21. Socialinių paslaugų įstaiga dienos socialinės globos teikimui sudaro asmens individualų socialinės globos planą (formą tvirtina socialinių paslaugų įstaigos vadovas), kuriame pateikia informaciją apie asmenį, jo šeimą, informaciją iš šeimos gydytojo apie asmens sveikatos būklę, kokiomis priemonėmis bus siekiama socialinės globos uždavinių įgyvendinimo, detalizuojamos paslaugos, kurios asmeniui bus teikiamos, rašomos žymos apie periodiškai vykdomą plano peržiūrą.“;

1.11. pakeisti 26 punktą ir jį išdėstyti taip:

„26. Vieno gyvenančio asmens, kurio pajamos:

26.1. mažesnės už 2 valstybės remiamų pajamų dydį, mokėjimo už vieną kalendorinį mėnesį teikiamą dienos socialinę globą dydis – 10 procentų asmens pajamų;

26.2. didesnės už 2 valstybės remiamų pajamų dydį, bet mažesnės už 3 valstybės remiamų pajamų dydį, mokėjimo už vieną kalendorinį mėnesį teikiamą dienos socialinę globą dydis – 15 procentų asmens pajamų;

26.3. didesnės už 3 valstybės remiamų pajamų dydį, mokėjimo už vieną kalendorinį mėnesį teikiamą dienos socialinę globą dydis – 20 procentų asmens pajamų.“;

1.12. pakeisti 27 punktą ir jį išdėstyti taip:

„27. Asmens, gyvenančio šeimoje, kurios pajamos vienam šeimos nariui:

27.1. mažesnės už 2 valstybės remiamų pajamų dydį,mokėjimo už vieną kalendorinį mėnesį teikiamą dienos socialinę globą dydis – 10 procentų asmens pajamų;

27.2. didesnės už 2 valstybės remiamų pajamų dydį, bet mažesnės už 3 valstybės remiamų pajamų dydį, mokėjimo už vieną kalendorinį mėnesį teikiamą dienos socialinę globą dydis – 20 procentų asmens pajamų;

27.3. didesnės už 3 valstybės remiamų pajamų dydį, mokėjimo už vieną kalendorinį mėnesį teikiamą dienos socialinę globą institucijoje dydis – 30 procentų asmens pajamų;

27.4. didesnės už 3 valstybės remiamų pajamų dydį, bet mažesnės už 4 valstybės remiamų pajamų dydį, mokėjimo už vieną kalendorinį mėnesį teikiamą dienos socialinę globą dydis – 30 procentų asmens pajamų;

27.5. didesnės už 4 valstybės remiamų pajamų dydį, bet mažesnės už 5 valstybės remiamų pajamų dydį, mokėjimo už vieną kalendorinį mėnesį teikiamą dienos socialinę globą dydis – 40 procentų asmens pajamų;

27.6. didesnės už 5 valstybės remiamų pajamų dydį, mokėjimo už vieną kalendorinį mėnesį teikiamą dienos socialinę globą dydis – 50 procentų asmens pajamų.“;

1.13. pakeisti 28 punktą ir jį išdėstyti taip:

„28. Asmens mokėjimas už dienos socialinę globą institucijoje apskaičiuojamas pagal 26–27.3 punktus.“;

1.14. papildyti 34.5 papunkčiu:

„34.5. paslaugų gavėjui apsigyvenus valstybės ar savivaldybės išlaikomoje įstaigoje;“;

1.15. papildyti 34.6 papunkčiu:

„34.6. pažeidus sutarties sąlygas.“

2. Nustatyti, kad šis sprendimas įsigalioja 2019 m. gegužės 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Socialinių paslaugų poskyrio vyriausioji specialistė

Oksana Šulskienė, tel. 39 61 33

2020-03-05